Vaba mehe uhke tervitus. 


Ori paljastab pea ja küünitab selja. 


Tõnis Vardja. 
(,, Võitlus” 1933) 


Vaba lahtise parema käe ülestõstmine tervituseks ulatab oma algetelt tagasi kaugele ürgaega. 


Kui sattusid vastastikku mehed, olgu sõja või rahuteel, siis otsustas nende kohtamise iseloomu 
see, kas lõsteti teisele vaenu avalduseks ja võitlusele kutseks relv, või sirutati välja lahtine 
käsi märgiks, et ta tervitab teises mehes oma sõpra ja liitlast, kelle vastu ta ei taha relva 
tarvitada. 


Ligikaudu samasugused —tervitusviisid, .sõprusavaldused, lahtise käe, avatud peo 
väljasirutamine, või ka rohelise oksa ülestõstmine on praegugi veel väga laialt tarvitusel 
loodusrahvaste juures, kuigi seda mõningad uurijad iseloomustavad kõigepealt põhjamaa 
viikingite tervitusena. 


Sellena on pühitsenud seda traditsiooni ka näit. rootslased ja soomlased. 


Rootsi üliõpilaste käe ülestõstmine tervituseks ,,hei"-hüüuga, samuti kui soomlaste sõjakalt 
konutav ,,hei-hei,” on ju tuttav kõigile, kes nendega kokku puutunud juba ammu enne kui näit. 
fašism tekkis Itaalias. 


Kui vana see tervitushüüd ise just on, seda on raske ütelda. Rootslased kinnitavad, et see 
olevat olnudki vanade viikingite tervitushüüe. See ei ole võimatu, kuna ka eestlaste ,,hõi,” kui 
me vaid tohiksime säärasele puht häälendlikute (onomato poeetilisele) hüüule rakendad 
ulatuma, tagasi sellesse aega, kus keelemehed arvavad eesti keeles oleval toiminud e ja õ 
hääliku omapäraseid muudatusnähteid. 


Kuid igatahes kindlasti on tõestatav, et käe ülestõstmise komme tervitusena, eriti 
sõjameheliku ja vaba mehe tervitusena, on ka eestlaste, läänemere viikingrahva juures 
tarvitusel olnud juba muistsel iseseisvuse ajal. 


Otsesed üriklikud andmed selle kohta küll puuduvad, kuid need teated, mis asja kaudselt 
valgustavad, kõnelevad seda selgemat keelt. 


Relva ülestõstmise komme sõjakuulutusena ja võidule margina kui ka ähvardusena, leiab Läti 
Hendriku kroonikas mitmel puhul mainimisi. 


Kui 1207. a. lätlased hakkasid sakslasi hässitama eestlaste kallale, ja ise tagasi nõudma saaki, 
mida eestlased olid lätlastelt ohtrasti võtnud, siis ,,...eestlased põlgasid ära lätlaste rahu... 
rääkides kogu aeg lätlaste vastu. Ja kui nad üksteist olid kõige teravamate oda- 
degaähvardnnud, läksid nad mingi rahuleppeta uuesti minema.” 


Sõprusliidu loomisel aga heideti relv maha, ,,astuti paganliku kombe järele mõõgale,” seletab 
teisal Läti Hendrik, liivlaste vastuhakkamist sakslastele kirjeldades. 


Küll kuuleme ükskord ka pea paljastamisest, kuid see on niivõrd erakordne juhul, et kroonik 
seda just eraldi rõhutab. 

Kui nimelt liivlased sakslastele 1215. a., kui eestlastega oli üldine rahu maksmas, vastupanu 
organiseerisid, ja kõik liivi vanemad olid kogunenud Dabrieli linnusesse Satteielesse, ja 
Võnnu ordumeister oma meestega seda ründama ilmus, siis lätlaste vanem Ruskin, keda 
mõned uurijad peavad päritolult liivlaseks, tervitanud linnuse valli pealt Bertoldi draugusena, 
»draugus'ina” (läti keeles sõber). Bertoldi aladel asusid nimelt ka nagu Ruskinilgi lätlased, ja 
kõne juures võtnud kiivri peast. 


Kuid see pea paljastamine, oli ka läti vanema kohta ebatavaline, ja ta pidi selle eest eluga 
maksma: ta sai sealsamas surmava noole pähe, kuigi see pea paljastamine ei olnud mõeldud 
küll tervitusena, kuid siiski sõbralikuks, võib-olla ka natuke nöökavaks jutuajamiseks, kuna 
kiivri näokaitse on kaugelt kõnelemisele väga takistav ja häält sumbutav. 


Pea paljastamine aga muidu tähendas allaandmist, orjalikku isanda meelevalla heitmist. 
Orjadel, nagu hilisemast ajast naistegi kohta teateid, lõigati isegi juuksed lühikeseks, 
paljapeasuse lisatunnusena. 


Märgu andmine ja oma meeste tervitamine käetõstmisega näib aga käsikäes olnud 
samataoliste rühma märkide ja lippude tõstmisega, millest meil samuti Läti Hendriku 
kroonikas teateid. 


Need kaudsed andmed lasevad kindlasti oletada, et nii nagu teistel rahvastel ja sõjameestel 
vanal ajal, ka eestlastel, kui sellel ajal sõjakamal ja uhkemat Läänemere rahval, oli lahtise 
vaba käe ülestõstmine tervitamiskombeks, mis tähtis vaba mehe austuse ja sõpruse avaldust 
omasugusele. 


Meie teatrid, kes lavastanud muinasaineid, on selles mõttes ka täiesti õieti Lembitut lasknud 
tervitada käe tõstmisega. 


Muidugi ei ole see tervitusviis, nagu märgitud, eriomane ainult põhjamaa rahvastele, vaid ta 
on maksvusel olnud igalpool, kus asjamehed kandsid relva, (Nüüdne auandmine käe kõrva 
ääre või sirmi juure panemisega on tekkinud hoopis hilisemal ajal kokardi osutamisena, teatud 
rühmitusesse kuuluvuse rõhutamisena prantslaste juures.) 


See tervitusviis oli maksvusel siis, kui rahvaste ja isikute enesetunne oli küllalt tugev selja 
sirge ja rinna üleval hoidmiseks, kuna küüru tõmbamine ja pea paljastamine ainult kõige 
vägevamate autoriteetide ees alles aegamööda siirdus galantsusena ka daamide austamisele ja 
aegade jooksul iga mehe ees küürutamisele ja pea paljastamisele. 


Ei ole siis ime, et Mussolini Itaalia rahva uue enesetunde äratamisel võttis uuesti tarvitusele 
vanade roomlaste uhke sõjamehe tervituse, kes julgeb vabalt igale ühele silma vaadata. 


See on sümboolseks saanud kõigi rahvuste tõusu ajastule, kus pühitsetakse uuesti neid 
pärimusi, mis elasid siis, kui rahvad kandsid veel rinnus julget südant, ja kui osati kuulda selle 
südame verehäält, oma rahvusesse kuulumise kategoorilist imperatiivi. 


Kui mõned hädaldavad, et ka hitlerlased tarvitavad sama tervitusviisi, siis pole sest häda, sest 
kuigi ta rootslaste , hei'st” ja eestisugu rahvaste , hõi'ist” on teinud sakalaste ,,heil,” siis ometi 
ei ole germaani rahvastel selle tervitusviisi peale vähem õigusi kui eesti-soomesugu ja 


romaanirahvastel, ja see saagu ainult loetud üheks teeneks natsionaal-sotsialistide äratustöö 
kohta saksa rahva seas, et nad on oskanud austada sama tervitusviisi, millega eestlaste 
esivanemad on esitanud oma iseseisva vaba rahvuse uhkust. 

Sellepärast vaatame julgelt silma Igale ühele, 


ja tõstame käe — kas relvaga või relvata, 
oleneb sellest, kellega meil tegemist. 


Kaasvõitlejatele tõstame vaba käe: 


»JÕUDU”, 
võitluseks. 


